**H O T Ă R Â R E**

**privind** **modificarea titularului dreptului de administrare al imobilului**

**”Clinică de Medicina Muncii” situat în Municipiul Cluj-Napoca,**

**str. Louis Pasteur nr. 3-5, Județul Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 150 din 20.09.2021 privind modificarea titularului dreptului de administrare al imobilului ”Clinică de Medicina Muncii” situat în municipiul Cluj-Napoca, str. Louis Pasteur, nr. 3-5, județul Cluj, propus de Preşedintele Consiliului Judeţean Cluj, domnul Alin Tișe, care este însoțit de Referatul de aprobare cu nr. 33696/17.09.2021; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 33697/ 2021 şi de Avizul cu nr. 33696 din 23.09.2021 adoptat de Comisia de specialitate nr. 5, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Adresa Spitalului Clinic Județean de Urgență Cluj-Napoca nr. 24581/16.06.2021, înregistrată la Consiliul Județean Cluj cu nr. 21956/16.06.2021;
* Adresa Spitalului Clinic de Boli Infecțioase Cluj-Napoca nr. 14398/09.09.2021, înregistrată la Consiliul Județean Cluj cu nr. 32895/10.09.2021;
* Hotărârea Consiliului Județean Cluj nr. 155/2020 pivind schimbarea titularului dreptului de administrare al imobilului CLinică de Medicina Muncii situat în Municipiul Cluj-Napoca, str. Louis Pasteur nr. 3-5;

Luând în considerare:

* art. 2, ale art. 3 alin. (2), ale art. 17, ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 108 lit. a), ale art. 173 alin. (1) lit. c) și alin. 4 lit. a) și b), ale art. 299 și ale art. 300 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 867 - 870 din Legea privind Codul civil nr. 287/2009, republicată, cu modificările şi completările ulterioare;
* art. 169 din Legea privind reforma în domeniul sănătății nr. 95/2006, republicată, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se revocă dreptul de administrare a Spitalului Clinic de Boli Infecțioase Cluj-Napoca asupra imobilului - teren proprietate publică a Județului Cluj - în suprafață de 2.742 mp, situat în Municipiul Cluj-Napoca, str. Louis Pasteur nr. 3 - 5, Județul Cluj, identificat în C.F. nr. 289975 Cluj-Napoca cu nr. cadastral/topo 289975, având valoarea de inventar de 6.070.823 lei.

**(2)** Se revocă dreptul de administrare a Spitalului Clinic de Boli Infecțioase Cluj-Napoca asupra imobilului - construcție ”Clinică de Medicina Muncii” proprietate publică a Județului Cluj -, situat în Municipiul Cluj-Napoca, str. Louis Pasteur nr. 3 - 5, Județul Cluj, identificat în C.F. nr. 289975 cu nr. cadastral/topo 289975-C1, având valoarea de inventar de 7.808.955,00 lei.

**Art. 2. (1)** Se constituie dreptul de administrare în favoarea Spitalului Clinic Județean de Urgență Cluj-Napoca asupra imobilului - teren proprietate publică a Județului Cluj -, în suprafață de 2.742 mp, situat în Municipiul Cluj-Napoca, str. Louis Pasteur nr. 3 - 5, Județul Cluj, identificat în C.F. nr. 289975 Cluj-Napoca cu nr. cadastral/topo 289975, având valoarea de inventar de 6.070.823 lei.

**(2)** Se constituie dreptul de administrare în favoarea Spitalului Clinic Județean de Urgență Cluj-Napoca asupra imobilului - construcție ”Clinică de Medicina Muncii” proprietate publică a Județului Cluj -, situat în Municipiul Cluj-Napoca, str. Louis Pasteur nr. 3 - 5, Județul Cluj, identificat în C.F. nr. 289975 cu nr. cadastral/topo 289975-C1, având valoarea de inventar de 7.808.955,00 lei.

**Art. 3.** Spitalul Clinic Județean de Urgență Cluj-Napoca, în calitate de administrator al imobilului -teren și construcție - prevăzut la art. 2, va exercita toate drepturile și obligațiile stabilite de lege în sarcina administratorilor de imobile proprietate publică.

**Art. 4.** Predarea-preluarea imobilului - teren și construcție – precizat la art. 1 - 2 se face pe bază de procesul-verbal de predare-preluare încheiatîntre părțile interesateîn termen de maxim 30 de zile de la data la care prezenta hotărâre produce efecte.

**Art. 5.** Spitalul Clinic de Boli Infecțioase Cluj-Napoca și Spitalul Clinic Județean de Urgență Cluj-Napoca își vor actualiza în mod corespunzător datele din evidența cantitativ-valorică și de cadastru.

**Art. 6.** Direcţia de Administrare a Domeniului Public şi Privat a Judeţului Cluj va opera modificările corespunzătoare în Anexele nr. 17 și nr. 21 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniul public al Judeţului Cluj, cu modificările şi completările ulterioare.

**Art. 7.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane; Direcția Juridică; Direcţia de Administrare a Domeniului Public şi Privat a Judeţului Cluj, Spitalul Clinic de Boli Infecțioase Cluj-Napoca, precum și Spitalul Clinic Județean de Urgență Cluj-Napoca.

**Art. 8.** Prezenta hotărâre se comunică Direcţiei Generale Buget-Finanţe, Resurse Umane; Direcţiei Juridice; Direcţiei de Administrare a Domeniului Public şi Privat a Judeţului Cluj, Spitalului Clinic de Boli Infecțioase și Spitalului Clinic Județean de Urgență Cluj-Napoca, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi prin postare pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 147 din 30 septembrie 2021**

*Prezenta hotărâre a fost adoptată cu 32 de voturi “pentru”, fiind astfel respectate prevederile legale privind majoritatea de voturi necesară.*